
ประกาศองค์การบริหารส่วนตำบลบึงทวาย
เรื่อง  กำหนดโครงสร้างส่วนราชการขององค์การบริหารส่วนตำบลบึงทวาย
...........................................................
อาศัยอำนาจตามความในมาตรา  15 ประกอบมาตรา  ๒5  แห่งพระราชบัญญัติระเบียบบริหารงานบุคคลส่วนท้องถิ่น  พ.ศ.๒๕๔๒  ประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล  (ฉบับที่  2)  พ.ศ.2562  ประกาศคณะกรรมการพนักงานส่วนตำบลจังหวัดสกลนคร  เรื่อง  ประกาศ  ก.อบต.จังหวัดสกลนคร                 เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  (แก้ไขเพิ่มเติม)     พ.ศ.2563  ลงวันที่  10  เมษายน 2563  มติคณะกรรมการพนักงานส่วนตำบลจังหวัดสกลนคร ในการประชุมครั้งที่  9/2563 เมื่อวันที่   28  กันยายน 2563  มีมติเห็นชอบให้องค์การบริหารส่วนตำบลบึงทวาย          จึงกำหนดโครงสร้างส่วนราชการขององค์การบริหารส่วนตำบลบึงทวาย  ดังนี้
ส่วนราชการขององค์การบริหารส่วนตำบลบึงทวาย  ประกอบด้วย
(1) สำนักปลัดองค์การบริหารส่วนตำบล (01)
(2) กองคลัง (04)
(3) กองช่าง (05)
(4) กองการศึกษา ศาสนา และวัฒนธรรม (08)
(5) กองสวัสดิการสังคม (11)
(6) กองส่งเสริมการเกษตร (14)

(7) หน่วยตรวจสอบภายใน  (12)






ข้อ ๑ สำนักปลัดองค์การบริหารส่วนตำบล ให้มีหน้าที่เกี่ยวกับราชการทั่วไป
ขององค์การบริหารส่วนตำบล และราชการที่มิได้กำหนดให้เป็นหน้าที่ของส่วนราชการใดในองค์การบริหารส่วนตำบลโดยเฉพาะ รวมทั้งกำหนดและเร่งรัดการปฏิบัติราชการของส่วนราชในองค์การบริหารส่วนตำบลให้เป็นไปตามนโยบายแนวทาง และแผนการปฏิบัติราชการขององค์การบริหารส่วนตำบล
                    
สำนักปลัดองค์การบริหารส่วนตำบล (รหัสสำนัก/กอง 01) จัดแบ่งงาน          ภายในส่วนราชการ ดังนี้
(1) งานบริหารทั่วไป
(2) งานนโยบายและแผน
(3) งานกฎหมายและคดี
(4) งานสาธารณสุขและสิ่งแวดล้อม
(5) งานป้องกันและบรรเทาสาธารณภัย

ข้อ ๒ กองคลัง  มีหน้าที่ความรับผิดชอบเกี่ยวกับการจ่าย การรับ การนำส่งเงิน การเก็บรักษาเงินและเอกสารการเงิน การตรวจสอบใบสำคัญ ฎีกางานเกี่ยวกับเงินเดือนค่าจ้าง ค่าตอบแทน 
เงินบำเหน็จบำนาญ  เงินอื่น ๆ งานเกี่ยวกับการจัดทำงบประมาณ ฐานะทางการเงิน การจัดสรรเงินต่าง ๆ การจัดทำบัญชีทุกประเภท  ทะเบียนคุมเงินรายได้และรายจ่ายต่าง ๆ การควบคุมการเบิกจ่าย งานทำงานทดลองประจำเดือน ประจำปี งานเกี่ยวกับการพัสดุขององค์การบริหารส่วนตำบล และงานอื่น ๆ ที่เกี่ยวข้องและที่ได้รับมอบหมาย
กองคลัง  (รหัสสำนัก/กอง 04) จัดแบ่งงานภายในส่วนราชการ  ดังนี้
(1) งานการเงิน
(2) งานบัญชี
(3) งานพัฒนาและจัดเก็บรายได้
(4) งานทะเบียนทรัพย์สินและพัสดุ


ข้อ ๓ กองช่าง มีหน้าที่ความรับผิดชอบเกี่ยวกับการสำรวจ การออกแบบ การจัดทำข้อมูลทางด้านวิศวกรรม การจัดเก็บและตรวจสอบคุณภาพพัสดุ งานออกแบบและเขียนแบบ การตรวจสอบ 
การก่อสร้างงานควบคุมอาคารตามระเบียบกฎหมาย งานแผนการปฏิบัติงานก่อสร้าง การควบคุมการก่อสร้างและซ่อมบำรุง งานแผนงานด้านวิศวกรรมเครื่องกล การรวบรวมประวัติ ติดตาม ควบคุมการปฏิบัติงานเครื่องจักรกล การควบคุมการบำรุงรักษาเครื่องจักรกลและยานพาหนะ งานเกี่ยวกับแผนงาน ควบคุม 
เก็บรักษา การเบิกจ่ายพัสดุ อุปกรณ์ อะไหล่ น้ำมันเชื้อเพลิงและงานอื่น ๆ  ที่เกี่ยวข้องที่ได้รับมอบหมาย



กองช่าง (รหัสสำนัก/กอง 05) จัดแบ่งงานภายในส่วนราชการ  ดังนี้
(1) งานก่อสร้าง
(2) งานออกแบบและควบคุมอาคาร


   ข้อ 4 กองการศึกษา ศาสนาและวัฒนธรรม มีหน้าที่ความรับผิดชอบเกี่ยวกับการบริหารการศึกษาและพัฒนาการศึกษา ทั้งการศึกษาในระบบการศึกษา การศึกษานอกระบบการศึกษาตามอัธยาศัย เช่น  การจัดการศึกษาปฐมวัย อนุบาลศึกษา โดยให้มีงานธุรการ งานการเจ้าหน้าที่ งานการศึกษาปฐมวัยงานฝึกและส่งเสริมอาชีพ งานห้องสมุด พิพิธภัณฑ์และเครือข่ายทางศึกษา งานกิจการ ศาสนา ส่งเสริมประเพณี  ศิลปวัฒนธรรม งานกีฬาและนันทนาการ งานกิจกรรมเด็กเยาวชนและการศึกษานอกโรงเรียนและงานอื่น ๆ
ที่เกี่ยวข้องและที่ได้รับมอบหมาย
กองการศึกษา ศาสนาและวัฒนธรรม  (รหัสสำนัก/กอง  08) การแบ่งงานภายในส่วนราชการ ดังนี้
(1) งานบริหารการศึกษา
(2) งานส่งเสริมการศึกษา  ศาสนา  และวัฒนธรรม
(3) งานกิจกรรมพัฒนาเด็กและเยาวชน
(4) งานการศึกษาปฐมวัย

ข้อ 5 กองสวัสดิการสังคม มีหน้าที่รับผิดชอบเกี่ยวกับการสวัสดิการสังคมและการพัฒนาชุมชน  การสังคมสงเคราะห์ การส่งเสริมสวัสดิการและกิจกรรมเด็กและเยาวชน การส่งเสริมอาชีพและพัฒนาสตรี งานพัฒนาคุณภาพชีวิตประชาชน งานส่งเสริมเครือข่ายพัฒนาท้องถิ่นที่จัดตั้งโดยชุมชนหมู่บ้านหรือองค์กร หน่วยงานขับเคลื่อนให้จัดตั้งขึ้น งานส่งเสริมเศรษฐกิจชุมชน และการให้คำปรึกษาแนะนำหรือตรวจสอบเกี่ยวกับงานสวัสดิการสังคม งานสังคมสงเคราะห์ การส่งเสริมอาชีพและพัฒนาสตรี และปฏิบัติงานอื่นที่เกี่ยวข้องและที่ได้รับมอบหมาย


กองสวัสดิการและสังคม (รหัสสำนัก/กอง 11) จัดแบ่งงานภายในส่วนราชการ ดังนี้
(1) งานสวัสดิการและพัฒนาชุมชน
(2) งานสังคมสงเคราะห์
(3) งานส่งเสริมอาชีพและพัฒนาสตรี
ข้อ 6 กองส่งเสริมการเกษตร มีหน้าที่ความรับผิดชอบเกี่ยวกับการส่งเสริม การพัฒนาและการจัดการเพื่อเอื้อประโยชน์ต่อการประกอบอาชีพทางการเกษตรกรรม การจัดหาและบำรุงรักษาแหล่งน้ำ 
การพัฒนาระบบชลประทาน การส่งเสริมการผลิตและการใช้ปุ๋ยอย่างถูกวิธี จัดหาวิทยากรตลอดจนเทคโนโลยีการผลิตสมัยใหม่ เพื่อเพิ่มผลผลิตและรายได้ให้แก่เกษตรกร
กองการส่งเสริมการเกษตร (รหัสสำนัก/กอง 14)  จัดแบ่งงานภายในส่วนราชการ ดังนี้
(1) งานส่งเสริมการเกษตร
(2) งานส่งเสริมปศุสัตว์


ข้อ 7  หน่วยตรวจสอบภายใน  มีหน้าที่เกี่ยวกับการตรวจสอบการปฏิบัติงานของหน่วยงานจ่าง ๆ  ภายในองค์การบริหารส่วนตำบล  ด้านงบประมาณ  บัญชีและพัสดุ  รวมทั้งตรวจสอบหลักฐานทางการบัญชีและการตรวจสอบการดำเนินงาน  รวมทั้งสอบทานและประเมินผลการควบคุมภายในขององค์การบริหารส่วนตำบล  และปฏิบัติงานอื่นที่เกี่ยวข้องและที่ได้รับมอบหมาย


หน่วยตรวจสอบภายใน  (รหัสสำนัก/กอง  12)  จัดแบ่งงาน  ดังนี้  
(1)  ด้านงบประมาณ  
(2) ด้านการบัญชีและพัสดุ  





ประกาศ   ณ   วันที่            กันยายน  พ.ศ.2563






    (นายวงศ์สง่า  ดาทุมทา)




          
      นายกองค์การบริหารส่วนตำบลบึงทวาย

ประกาศองค์การบริหารส่วนตำบลบึงทวาย
เรื่อง  แผนอัตรากำลัง  3  ปี  (ประจำปีงบประมาณ  พ.ศ.2564 – 2566)
......................................................

อาศัยอำนาจตามความในมาตรา  15  ประกอบกับมาตรา  25  แห่งพระราชบัญญัติระเบียบบริหารงานบุคคลส่วนท้องถิ่น  พ.ศ.๒๕๔๒  และมติคณะกรรมการพนักงานส่วนตำบลจังหวัดสกลนคร                 ในการประชุมครั้ง  9/2563  เมื่อวันที่  28  กันยายน  2563  มีมติเห็นชอบให้องค์การบริหารส่วนตำบล             บึงทวาย  กำหนดแผนอัตรากำลัง  3  ปี  (ประจำปีงบประมาณ  พ.ศ.2564 – 2566)  จึงประกาศ                    ใช้แผนอัตรากำลัง  3  ปี  (ประจำปีงบประมาณ  พ.ศ.2564 – 2566)  ดังนี้  
ข้อ  1  ประกาศฉบับนี้เรียกว่า  ประกาศองค์การบริหารส่วนตำบลบึงทวาย  เรื่อง  
แผนอัตรากำลัง  3  ปี  (ประจำปีงบประมาณ พ.ศ.2564 – 2566)
ข้อ  2  ประกาศฉบับนี้  มีผลใช้บังคับตั้งแต่วันที่  1  ตุลาคม  2563


จึงประกาศให้ทราบโดยทั่วกัน




ประกาศ   ณ   วันที่            กันยายน   พ.ศ.2563






    (นายวงศ์สง่า  ดาทุมทา)




          
      นายกองค์การบริหารส่วนตำบลบึงทวาย
